b"\n_START_ARTICLE_\nGonzalo Acosta Pan\n_START_SECTION_\nTraject\xc3\xb2ria\n_START_PARAGRAPH_\nTreballava al Banco Pastor. Membre del Partit Republic\xc3\xa0 Radical Socialista, fou nomenat governador civil de Biscaia el 13 d'octubre de 1933. Despr\xc3\xa9s de l'escissi\xc3\xb3 fou candidat a les eleccions de novembre de 1933 pel Partit Radical-Socialista Independent. En 1935 fou secretari general del Consell Provincial d'Izquierda Republicana a la Corunya i presid\xc3\xad l'Agrupaci\xc3\xb3 Municipal del partit a la ciutat. Fou president del Casino Republic\xc3\xa0 coruny\xc3\xa8s. Fou nomenat governador civil de Pontevedra el 26 de febrer de 1936. Despr\xc3\xa9s del cop d'estat del 18 de juliol de 1936 fou capturat, encara que aconsegu\xc3\xad fugir en un primer moment, per\xc3\xb2 fou detingut l'agost a la Corunya i el traslladaren a Pontevedra on fou jutgat per tra\xc3\xafci\xc3\xb3 en consell de guerra el 8 de setembre, amb resultat de sent\xc3\xa8ncia a pena de mort i multa de 1000 pessetes. Fou executat a Caeira-Poio, en el quil\xc3\xb2metre 1 de la carretera de Campa\xc3\xb1\xc3\xb3."